दलित विमर्श में भी यह आग्रह गहरा है कि दलित की व्यथा कोई गैर-दलित नहीं समझ सकता। साहित्य में भी इन्होंने प्रेमचंद सरीखों को लगभग नकार दिया है। स्त्री विमर्श की तरह यहाँ भी सहानुभूति संभव है, चेतना का विलयन नहीं। तुलसीदास की रामभक्ति में दलितों का स्वर उनके प्रभु के जातिहीन व्यक्तियों को अपनाने तक ही सीमित था – ‘निर्गुन निलज कुबेष कपाली/ आकुल अगेह दिगम्बर ब्याली।’ दलित की व्यथा मनुष्य की व्यथा से अलग नहीं है। यही मानवीय संवेदनाएं हमें जोड़े रखने का कार्य करती हैं।